#ทริปแอ่วเชียงใหม่-เชียงราย ร้านที่ 14

"ไข่ต้ม น้ำพุร้อนแม่ขะจาน" ไข่ต้มจากน้ำพุร้อน ต้มเอง กินเอง อร่อยเอง !! 

ขับรถแวะเที่ยวไปเรื่อยๆ เส้นทางระหว่างเชียงใหม่ - เชียงราย ระหว่างทางจะเจอ landmark อันนี้ที่นักท่องเที่ยวส่วนใหญ่ชอบแวะ....
ต้องบอกว่าอันนี้ไม่ใช่ร้านอาหารครับ แต่เป็นสถานที่ท่องเที่ยวสถานที่หนึ่ง ซึ่งตั้งอยู่บนเส้นทางเชียงใหม่  - เชียงราย บน กม.64-65 บริเวณนั้นจะเป็นที่ตั้งของแหล่งน้ำพุร้อนแม่ขะจาน โดยน้ำพุร้อนแห่งนี้ตั้งอยู่ในเขตเวียงป่าเป้า เชียงราย ตัวนำมีอุณหภูมิประมาณ 90 องศา สามารถต้มไข่ได้สบายๆ เมื่อเพื่อนๆ ขับมาบริเวณนี้สังเกตง่ายๆ เลยเพราะจะเห็นควัน เห็นน้ำร้อนที่พุ่งขึ้นมาอย่างชัดเจน การจอดรถก็แสนสะดวก ที่จอดรถกว้างขวาง เมื่อเดินเข้าไปบริเวณบ่อจะมีพ่อค้า แม่ค้า มาขายไข่ดิบ ทั้ง ไข่นกกระทา ไข่ไก่ ราคาไม่แพงครับ ผมลองซื้อมาต้ม ทางแม่ค้าจะมีไม้และตะกร้าเล็กๆ ใส่ไข่มาให้เรา พร้อมแนะนำเวลา เนื่องจากอุณหภูมิค่อนข้างสูง ต้มแค่ 3 นาที ไข่ก็สุกพร้อมรับประทานครับ ไข่ต้มน้ำพุร้อน ฝีมือตัวเอง ทานกันซอส ย่อมอร่อยเป็นธรรมดาถูกไหมครับ เมื่อทานเสร็จอย่าลืมเก็บขยะ เปลือกไข่ไปทิ้งกันด้วย เพื่อนๆ ผ่านมาลองมาต้มไข่ในน้ำพุร้อนกันนะครับ !!